Document ID: 31972R2351

Komisijas Regula (EEK) Nr. 2351/72
(1972. gada 8. novembris),
kas papildina Regulu (EEK) Nr. 100/72 un Nr. 1574/72 attiecībā uz cukura denaturēšanas metodi
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1967. gada 18. decembra Regulu Nr. 1009/67/EEK [1] par cukura tirgus kopīgo organizāciju, kurā jaunākie grozījumi izdarīti ar Regulu (EEK) Nr. 607/72 [2], un jo īpaši tās 9. panta 8. punktu,
tā kā pieredze rāda, ka cukura denaturēšanas metodes apraksts Komisijas 1972. gada 14. janvāra Regulā (EEK) Nr. 100/72 [3] par sīki izstrādātiem dzīvnieku barībai paredzētā cukura denaturēšanas noteikumiem un Komisijas 1972. gada 24. jūlija Regulā (EEK) Nr. 1574/72 [4] par dzīvnieku barības cukura denaturēšanas piemaksas noteikšanu nav pietiekami precīzs, lai nodrošinātu to, ka šādi denaturētu cukuru var lietot vienīgi dzīvnieku barībai un paredzētajam mērķim; tā kā tādēļ šīs regulas būtu attiecīgi jāpapildina, tomēr nemainot attiecīgo metodi;
tā kā šajā regulā paredzētie pasākumi saskan ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
"c) 0,250 kg dzelzs oksīda; šajā gadījumā maisījumam jābūt izteiktā krāsā no tumši sarkanas līdz brūnai."
2. pants
"c) 0,250 kg dzelzs oksīda; šajā gadījumā maisījumam jābūt izteiktā krāsā no tumši sarkanas līdz brūnai."
3. pants
1. Denaturēšanas piemaksas sertifikātus, kas izdoti saskaņā ar Regulu (EEK) Nr. 1574/22, anulē attiecīgi pēc turētāja vai saņēmēja pieprasījuma, ja šāds pieprasījums veikts līdz 1972. gada 31. decembrim.
2. Denaturēšanas depozītu atbrīvo tūlīt pēc sertifikāta anulēšanas.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1972. gada 8. novembrī

Labels: 17
19
6